Turgots fysiokratisme ble stadig møtt med voksende motstand fra mange sider, både ved hoffet og i den brede befolkning. Så hans avskjed var kun et spørsmål om tid. Selv ønsket han å sitte lenge nok til at han kunne fullføre sine reformer av kongehuset, men selv dette fikk han ikke nok tid til. Den 12. mai 1776 ble han beordret til å sende inn sin avskjedsbegjæring. Han reiste til La Roche-Guyon, hertuginne d'Envilles gods.